**Izvadak iz Pravilnika o načinu ostvarivanja prednosti pri upisu djece u predškolske ustanove Grada Splita (Službeni glasnik Grada Splita br. 33/23)**

**Članak 3.**

U predškolske ustanove Grada Splita mogu se upisati djeca od navršenih godinu dana do polaska u osnovnu školu.

U jasličke programe može se upisati dijete koje je do 31.08. tekuće godine navršilo 1 godinu života, a u vrtićke programe može se upisati dijete koje je do 31.08. tekuće godine navršilo 3 godine života.

**Članak 4.**

Pravo na upis djeteta u predškolske ustanove Grada Splita ostvaruju roditelji čije je dijete cijepljeno u skladu s pozitivnim pravnim propisima.

Prednost pri upisu u predškolsku ustanovu Grada Splita ostvaruju djeca koja zajedno s oba roditelja/samohranim roditeljem/ jednoroditeljske obitelji imaju prebivalište na području Grada Splita.

Pod terminima samohrani roditelj i jednoroditeljska obitelj smatra se samohrani roditelj i jednoroditeljska obitelj kako je utvrđeno zakonom kojim se uređuje socijalna skrb.

Dijete koje nije uključeno u neki od programa predškolskog odgoja, a obvezno je pohađati predškolu imati će osigurano mjesto u predškolskoj ustanovi grada Splita koja provodi obvezni program predškole.

**Članak 5.**

Prednost pri upisu imaju djeca/dijete koja zajedno s oba roditelja/samohranim roditeljem/ iz jednoroditeljske obitelji imaju prebivalište na području Grada Splita i koja su do 1. travnja tekuće godine navršila četiri godine života, te na bodovnoj listi ostvaruju pravo na……..250 bodova.

Nakon upisa djece iz stavka 1. ovog članka upisuju se djeca primjenom metode bodovanja na način kako slijedi:

1. Djeca koja zajedno s oba roditelja/samohranim roditeljem/ jednoroditeljske obitelji imaju prebivalište na području Grada Splita……… …………………….100 bodova,
2. Djeca koja zajedno s jednim roditeljem imaju prebivalište ili boravište na području Grada Splita, a drugi roditelj nema prebivalište ili boravište na području Grada Splita………………………………………………………………………….10 bodova,
3. Djeca roditelja invalida Domovinskog rata i civilnih stradalnika Domovinskog rata…………………………………………………………………………...70 bodova
4. Djeca roditelja s invaliditetom upisanih u Hrvatski registar osoba s invaliditetom………………………………………………………………….70 bodova,
5. Djeca oba zaposlena roditelja/oba roditelja redovita studenta ili oba redovita učenika ……..70 bodova,

* Djeca zaposlenog samohranog roditelja/samohranog roditelja redovitog studenta ili redovitog učenika …………………………………………………………….85 bodova,
* Djeca iz jednoroditeljske obitelji zaposlenog roditelja/jednoroditeljske obitelji /jednoroditeljske obitelji redovitog studenta ili redovitog učenika …………………70 bodova,
* Djeca jednog zaposlenog roditelja/roditelja redovitog studenta ili redovitog učenika ……………………………………………………………………………………..10 bodova,

1. Djeca nezaposlenog samohranog roditelja……………………………………15 bodova,
2. Djeca iz nezaposlene jednoroditeljske obitelji……………………………......10 bodova,
3. Djeca iz obitelji s troje ili više djece…………………………………………….10 bodova,
4. Djeca s teškoćama u razvoju i kroničnim bolestima koja imaju nalaz i mišljenje nadležnog tijela iz sustava socijalne skrbi ili potvrdu izabranog pedijatra ili obiteljskog liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se uređuje metodologija vještačenja, a koji se mogu integrirati u redovnu skupinu na temelju mišljenja stručne službe dječjeg vrtića………………………………………… …………………15 bodova,
5. Djeca koji su ostvarila pravo na socijalnu uslugu smještaja u udomiteljskim obiteljima

……………………………………………………………………………………..10 bodova,

1. Djeca roditelja koji primaju doplatak za djecu ili roditelja korisnika zajamčene minimalne naknade………………………………………………………….........5 bodova,
2. Dijete koje ima brata/sestru već upisanog u predškolsku ustanovu u koju je predao zahtjev ………..1 bod.

Djeca koja su ostvarila pravo na bodove temeljem ispunjenih uvjeta iz stavka 1. ovog članka mogu ostvariti dodatne bodove prema kriterijima iz stavka 2. ovog članka koji se zbrajaju, te se na listi prioriteta razvrstavaju od većeg broja prema manjem.

Na djecu strane državljane koji imaju odobren privremeni boravak ili odobrenu međunarodnu zaštitu u RH i koji žive na području grada Splita sa oba roditelja/samohranim roditeljem/jednoroditeljskoj obitelji, primjenjuje se bodovanje iz stavka (2) točke 2. ovog članka.

**Članak 6.**

Zahtjev za upis djeteta podnosi se samo u jednu od predškolskih ustanova na području grada Splita. Zahtjevi roditelja djece boduju se i svrstavaju na posebne bodovne liste za svaku od predškolskih ustanova Grada Splita, temeljem priložene obvezne dokumentacije, a prema ukupno ostvarenom broju bodova, od većeg broja prema manjem.

Ako na bodovnoj listi postoje zahtjevi za upis djece sa istim brojem bodova, redoslijed će se formirati prema datumu rođenja djeteta od starijeg prema mlađem.